als_Latn dik_Latn sag_Latn
Sot një foshnjë e gjinisë femërore është lënë në oborrin e një shtëpie në Lagjen e Spitalit në Prishtinë.
Burri, me inicialet F.S., ka treguar për Express se në orën 05:00 të mëngjesit i ka dëgjuar të qarat e një foshnje të braktisur në oborrin e shtëpisë së tij, ai menjëherë e ka lajmëruar rastin në polici.
“Përshëndetje jam nga Lagjia e Spitalit, sot rreth orës 5 të mëngjesit në oborrin e shtëpis sime dikush ka lënë një foshnje të posalindur kur u zgjova në mëngjes pash fëmijën e posa lindur duke qajtur dhe menjëher lajmrova policinë, policia edhen e morën dhe dërguan në spital”- ka rrëfyer për Express, F.S.
Ngjarja ka ndodhur në rrugën “Qazim Bajraktari” në Prishtinë.
Flora Ahmeti nga Policia e Kosovës ka thënë për Express se foshnja është vajzë dhe se mjekët kanë konstatuar gjendjen e mirë shëndetësore të kësaj foshnje.
Ndërkohë që policia po merret me rastin.
“Shpresoj që fëmiës ti gjindet dikush i familjes. Dhe ai që e ka bërë këtë gjest të merr denimin e merituar”- thotë tutje qytetari që gjeti foshnjën e braktisur në oborrin e shtëpisë së tij.
als_Latn als_Latn als_Latn als_Latn als_Latn als_Latn als_Latn